| **Overvej** | **Hvordan** | **Egne notater – hvad tænker vi?** |
| --- | --- | --- |
| **Rum, der understøtter pædagogiske og didaktiske intentioner**Hvilke værdier er det vigtigt for jer, at jeres fysiske rum afspejler? Når nogen kommer på besøg udefra, hvad skal de så kunne læse ud af rummet? Hvad kendetegner den pædagogik og didaktik, der finder sted i rummet? | Ønsker I et rum, der understøtter samarbejde i par eller mindre grupper?Skal rummet invitere til kreativitet eller måske bevægelse?Vil I gerne have et rum, der afspejler plads til forskellighed?Hvilke værdier er det vigtigt for jer, at rummet kommunikerer? Fællesskab, sammenhold eller måske demokrati?Hvordan ser I disser værdier komme til udtryk i rummet?Lav gerne en brainstorm.Vær nu opmærksom på at medbringe og have fokus på jeres værdi i besvarelsen af de næste spørgsmål i refleksionsarket. |  |
| **Flerfunktionelle rum og en høj grad af fleksibilitet**Hvordan kan I indrette jer, så I sikrer, at rummene kan være flerfunktionelle – også hvis I fx har skole den ene del af dagen og fritidsordning den anden del af dagen i det samme lokale? | Overvejer I at indrette læringszoner? Hvordan vil I tegne/markere dem? Måske med gaffatape, udsmykning på væggene eller spotlights, der kan tænde eller slukke afhængig af, om zonerne er åbne eller lukkede? Har I brug for skillevægge, afskærmning, opslagstavler eller møbler med hjul på, der kan vendes om? Det kan eksempelvis være en dobbeltreol, der har hjul på – hvor den ene side af reolen hører til skoledelen, og den anden side af reolen hører til fritidsdelen. Skal I have hjul eller tennisbolde på stole- og bordben, så de nemt kan flyttes rundt i lokalet?Eller måske en sofa eller en kommode med hjul på? |  |
| **Et personligt udtryk og børnene som meddesignere**Hvordan kan I sikre, at alle børn eller unge kan kende sig selv i indretningen? Hvordan kan de hver især sætte deres præg på indretningen? | Skal børnene medbringe noget hjemmefra, som de er særligt glade for, der kan sættes sammen til en collage eller måske hænge i loftet?Skal en væg tapetseres med børnenes foretrukne dyr. Hvor de hver især vælger et dyr til væggen?Er der stolesæder eller borde, som eleverne kan udsmykke fx med decoupage?Er der vægophæng, der skal produceres?Er der en dør ind til rummet, der skal have sit særlige udtryk, som børnene designer?Skal I have planter i rummet, der styrker indeklimaet? Planter som børnene måske selv sår, planter og passer? |  |
| **Et passende niveau af kompleksitet og farver**Hvordan vil I udtrykke rummet gennem farver? | Hvilken farve eller hvilke farver skal være dominerende i rummet? Husk både at tænke i vægge, lofter, gulve, karme, døre, vindueskarme og vinduespartierMåske I ønsker en neutral farve på væggene, så I bedre kan understøtte elevernes adfærd og læring gennem synlige opslag i pangfarver på væggene? |  |
| **Plads og adgang**Hvordan sikrer I jer bedst muligt plads og adgang – også selvom I er på en lille skole i små lokaler? | Kan I bygge eller måske klunse et møbel, der kan stå på gangen eller i et andet rum, hvor børnene kan opbevare deres tasker, så de ikke stjæler for meget gulvplads?Kan I udnytte væggene lidt bedre og hænge hylder eller kasser op?Kan I skifte borde eller stole ud til et andet design, der fylder mindre i rummet?Kan lærerne/pædagogerne måske udskifte skrivebordet med en aflang kommode på hjul?Kan I bruge skolens udearealer til at udvide klasserummet? Hvordan?Og hvad med fællesarealer, grupperum, og sale, kan de anvendes smartere? |  |
| **Hvem har I brug for at involvere herfra?**Hvem kan I spørge om hjælp? | Hvordan kan I bedst inddrage børnene i processen? Hvordan sikrer I, at børne-/ ungeperspektiverne sættes i spil?Er I på en skole, hvor den tekniske serviceleder/pedellen gerne byder ind med at bygge, istandsætte og reparere?Kan I selv – og måske sammen med børnene – bygge, istandsætte og reparere?Hvad med forældrene? Kan de være hjælpsomme? Er der måske forældre i klassen der er håndværkere eller har hænderne skruet godt på? |  |
| **Økonomi og ressourcer**Hvor kan I skaffe økonomi og ressourcer? | Er der et økonomisk råderum til indretning på skolen?Skal I samle penge ind?Skal I bytte inventar med en anden klasse eller måske en anden skole i området?Skal I afholde et forældrearrangement eller måske et loppemarked?Kan lokale virksomheder hjælpe jer? Er der nogen, der skifter inventar ud, som I kan overtage?Er der gamle møbler, lamper og andet inventar som lokalsamfundet gerne vil bidrage med?Hvor kan I klunse byggematerialer, maling, møbler og lamper? |  |
| **Prototyper**Ønsker I at bygge enprototype af jeres rum, inden i går i gang med at istandsætte og indrette det? | Vil I bygge en prototype i LEGO eller måske ud af naturmaterialer, så I kan visualisere rummet, inden det endeligt tager form? |  |